經數: 一七一六

經名: 妙法蓮華經玄義卷第四下

頁數: 七三一

上              欄

也. 故大品云. 斯陀含智斷. 是菩薩無生法忍

也離欲地向果. 向卽焰地果卽難勝地. 故大

品云. 阿那含智斷. 是菩薩無生法忍. 已辦地

向果. 向是現前地. 果是遠行地. 大品云. 阿羅

漢智斷. 是菩薩無生法忍. □支佛地. 卽是第

八不動地侵習氣也. 大品云. □支佛地智斷.

是菩薩無生法忍. 菩薩地卽是善慧地. 十地

當知如佛地. 佛地如前說. 此佛與三藏佛

亦同亦異. 同八十年同入眞陸斷也. 異者.

三藏因伏果斷. 通佛因果俱斷. 三藏一日三

時照機. 通佛卽俗而眞. 照不須入也. 是則

用別名辨位. 名異義同. 猶屬通敎位也問

初地至七地對果. 出何經論. 答經論非不

對當. 但高下不同. 人師對之異. 或用見地

止對初地. 如今所用. 或向初取三地倂對

初地. 仁王明四地倂對初地. 此難定判. 但

通敎見地. 本是無間之道. 不出觀證須陀.

洹. 豈得初地斷見乃至三地. 或云四地耶

若斷別惑不共二乘. 此義有之. 又或言六

地斷結齊羅漢. 或云七地此難定執. 前後

兩果經論對皆不定. 中間可以意得. 今以

義推不可定執也. 問從七地八地觀常

住破無明者. 是何地位. 答此則非通亦復

非別. 何者. 通敎始終不明觀常. 何得中間

而破無明. 別敎初心卽知常住. 初地已能

破無明. 云何八地始破無明. 此乃別接通意

耳. 問大論三處. 明初焰約別圓. 皆取發眞

爲初焰. 通敎何意取乾慧爲初焰. 答別圓

各逗一種根性. 故用發眞爲初焰. 通敎爲

中              欄

逗多種根性. 所謂別圓入通故. 含容取乾

慧耳. 若鈍者八人見地是初焰. 利者於乾

慧卽能斷結. 故是初焰. 問利人應無十地.

答備有以根利故. 故不制位耳. 問別圓無

利人耶. 答雖有利鈍. 以根性純故但作一

說. 宜如此也. 大樹位者. 別敎位也. 此爲三.

一出經論不同. 二總明位. 三別明位. 此別

敎名義理惑智斷皆別. 此正約因緣假名□

沙佛法如來藏理常住涅槃無量四諦. 而論

位次. 無量四諦凡有四種. 有無量四諦不

伏破塵沙. 亦不伏破無明. 有無量四諦傍

伏破塵沙不伏破無明. 有無量四諦正伏

破塵沙. 亦伏無明. 有無量四諦正伏破塵

沙. 亦伏破無明. 云何無量不伏破塵沙. 不

伏破無明. 若三藏伏道有十六諦觀. 明障

眞之惑有無量種. 此乃伏於見思何關塵

沙. 例如外道分別世智. 非伏見思. 云何無

量是傍伏破. 若通敎七地出假. 分別藥病. 此

助滅界內非正伏破. 云何無量正伏破塵

沙. 此是別敎分別內外四諦有無量種. 卽

是伏破塵沙亦伏無明. 乃有破無明義. 今

從事得名伏無明者. 爲便也. 云何無量伏

破無明. 若圓敎三諦. 俱照法界事理無不

明了. 破自地無明伏上地無明. 別敎無量

四諦非前二非後一. 正就□沙佛法當名.

然實通緣諸四諦次第爲論. 不無傍正. 初

心緣諸無量發心誓願. 初正以生滅四諦.

伏通見思. 傍修三種. 次正以無生破通見

思. 傍修兩種. 次正以無量破內外塵沙. 次

下              欄

正用無作伏無明. 次正用無作破無明. 旣

有如此無量階差. 是故經論名數斷伏高下.

對諸法門多有不同. 若華嚴明四十一地.

謂三十心十地佛地. 瓔珞明五十二位. 仁王

明五十一位. 新金光明經但出十地佛果. 勝

天王般若. 明十四忍. 大品但明十地. 涅槃

明五行十功德. 約義配位. 似開三十心

十地佛地. 而文不出名. 又十地論. 攝大乘

論. 地持論. 十住毘婆沙論. 大智度論. □釋

菩薩地位. 而多少出沒不同(云云). 又斷伏高

下亦異. 對諸法門行位亦復殊別. 所以然

者. 旣明界內界外生法兩身菩薩行位. 如來

方便用四悉檀. 化界內衆生隨機利益. 豈

得定說. 不廣尋經論. 如無目諍日. 今若

明位數. 須依纓珞仁王. 若明斷伏高下. 須

依大品三觀. 若對法門須依涅槃. 用衆

經意. 共成初心觀敎兩門使分明耳. 諸聖

上位非凡能測. 豈可妄說. 粗知大意者. 爲

破行人增上慢心. 又爲銷經文引物□向.

不可偏執諍競是非也. 今判位名數. 依纓

珞仁王者. 華嚴頓敎多明圓斷四十一地. 不

出十信之名. 諸大乘經多明諸法門. 不正

辨位. 前四時般若多明菩薩觀行法門意. 亦

不正辨位. 今謂纓珞五十二位名義整足. 恐

是結諸大乘方等別圓之位. 仁王般若明五

十一位. 恐是結成前四時般若別圓之位也.

法華但開權顯實顯一圓位. 涅槃大意亦

明別圓兩位. 而不摘出名目(云云). 斷伏高下

依大品三觀者. 於次第義便也. 對觀行法

經數: 一七一六

經名: 妙法蓮華經玄義卷第五上

頁數: 七三二

上              欄

門依涅槃五行者. 正是末代入道所宜也.

何者. 別敎明觀行有二種. 一者不共二乘

說. 如華嚴十地論. 地持九種戒定慧. 及攝大

乘論等是也二者共二乘說. 如方等大品中

論釋論是也. 今涅槃五行從凡至極. 故是

末代行用爲要也. 二總明菩薩位者. 卽約

三經. 一約纓珞明位數者. 經有七位. 謂

十信十住十行十□向十地等覺妙覺地也.

初十信心卽是外凡. 亦是別敎乾慧地. 亦名

伏忍位也. 十住卽是習種性. 此去盡三十

心皆解行位. 悉是別敎內凡. 亦是性地. 亦

名柔順忍位. 約別敎義推應如[&FFFF]#法也. 十

行卽是性種性. 別敎義推應如頂法. 十□向

道種性. 別敎義推應如忍法世第一法. 問今

明別敎何用四善根名. 答別敎十地旣對

四果. 今以方便擬四善根何咎. 又通敎通

於通別眞似兩解. 作此比決於義分明也.

十地卽是聖種性. 此皆入別敎四果聖位. 悉

斷無明別見思惑. 等覺位卽是等覺性. 若望

菩薩名等覺佛. 若望佛地. 名金剛心菩薩.

亦名無垢地菩薩也. 妙覺地卽是妙覺性. 卽

是究竟佛菩提果. 大涅槃之果果也. 二約大

品及三觀合位. 明斷伏高下者. 大品菩薩

欲具道慧. 當學般若. 卽此十信習從假入

空觀. 伏愛見論. 欲入十住位. 若得十住卽

斷界內見思也. 欲以道慧具足道種慧. 當

學般若. 此卽修從空入假十行也. 欲以道

種慧具足一切智. 當學般若. 此卽修中道

正觀. 入十□向位也. 欲以一切智具足一

中              欄

切種智. 當學般若. 此卽是證中道觀. 入十

地也. 欲以一切種智斷煩惱習. 當學般

若. 此卽等覺地也. 無明煩惱習盡. 名之爲

佛卽妙覺地也. 三約涅槃明聖行合位者.

初戒聖行定聖行. 卽是十信位也. 生滅無生

滅四眞諦慧聖行. 卽是十住位. 無是四聖諦

慧卽是十行位. 修一實諦無作四聖諦. 卽是

十□向位. 次若發眞見一實諦. 證無作四

聖諦. 卽是聖行滿住無畏地. 得二十五三

昧. 能破二十五有. 名歡喜地. 五行具足. 次

後說十功德者. 恐表住大涅槃十地之功

德也. 過此明佛眼了了是妙覺地也. 三別

解七位餘本尋. 大樹位竟也

妙法蓮華經玄義卷第四下(終)

妙法蓮華經玄義卷第五上

天台智者大師說

明最實位者. 卽圓敎位也. 此爲十意. 一簡

名義. 二明位數. 三明斷伏. 四明功用. 五明

[&FFFF]#妙. 六明位興. 七明位廢. 八開[&FFFF]#顯妙. 九

引經. 十妙位始終. 一簡名義者. 若圓別不

同自有十意. 下辨體中說. 今約通別圓三

句料簡. 一名通義圓. 二名別義圓. 三名義俱

圓. 名通義圓者. 下文云. 我等今日眞阿羅漢.

普於其中應受供養. 又云. 我等今日眞是

聲聞. 以佛道聲令一切聞. 此名與通藏同

下              欄

而義異. 何者. 彼但殺四住之賊. 無明尙在.

此不生義偏. 故天女曰. 結習未盡華則著

身. 今殺通別兩惑. 得如來滅度. 故殺賊義

圓. 又彼是分段不生界外猶生. 寶性論云. 二

乘於無漏界生三種意陰. 今則分段變易二

俱不生. 不生義圓. 彼是界內應供. 非界外應

供. 淨名曰. 其供汝者不名福田. 則應供養

偏. 今則普於其中應受供養. 則應供養圓.

彼但小乘從他聞四諦聲. 聞聲偏聞偏. 今能

令一切法界聞一實四諦佛道之聲. 使一切

聞則聲聞義圓. 故知依義不依語. 從圓判

位也. 名別義圓者如五十二位名與別同.

而初中後位圓融妙實. 隨自意語. 非是敎道

方便. 依義不依語應從圓判位也. 名義俱

圓者. 文云. 開示悟入皆是佛之知見. 佛一切

種智知佛眼見. 此之知見無有缺減. 又入

如來室坐如來座. 以如來莊嚴. 此則名義

俱圓. 判於圓位也. 二明位數者又爲三. 一

明數. 二引證多少. 三料簡數者. 人解不同.

有言. 頓悟卽佛無復位次之殊. 引思益云.

如此學者. 不從一地至一地. 又有師言. 頓

悟初心卽究竟圓極. 而有四十二位者. 是

化鈍根方便. 立淺深之名耳. 引楞伽云.

初地卽二地. 二地卽三地. 寂滅眞如有何次

位. 又有師言. 初頓悟至十住卽是十地. 而

說有十行十□向十地者. 此是重說耳. 今

護諸解悉是偏取. 然平等法界. 尙不論悟

與不悟. 孰辨淺深. 旣得論悟與不悟. 何妨

論於淺深. 究竟大乘. 無過華嚴大集大品

經數: 一七一六

經名: 妙法蓮華經玄義卷第五上

頁數: 七三三

上              欄

法華涅槃. 雖明法界平等無說無示. 而菩薩

行位終自炳然. 又有人言. 平等法界定無次

位. 今例難此語. 眞諦有分別耶. 眞諦無分

別耶. 見眞之者. 判七賢七聖二十七賢聖等.

今實相平等. 雖無次位見實相者. 判次

位何咎. 大論云. 譬如入海有始入者. 到中

者至彼岸者. 若見眞判位. 如江河深淺.

若實相判位. 如入海深淺. 故普賢觀云. 大

乘因者諸法實相. 大乘果者亦諸法實相. 論

諸次位非徒臆說. 隨順契經. 以四悉檀明

位無妨. 還約七種以明階位. 謂十信十住

十行十□向十地等覺妙覺. 今於十信之前.

更明五品之位(云云). 若人宿殖深厚. 或値善

知識. 或從經卷圓聞妙理. 謂一法一切法.

一切法一法. 非一非一切. 不可思議. 如前

所說. 起圓信解. 信一心中具十法界. 如一

微塵有大千經卷. 欲開此心而修圓行. 圓

行者. 一行一切行. 略言爲十. 謂識一念平

等具足不可思議. 傷己昏比慈及一切. 又

知此心常寂常照. 用寂照心破一切法. 卽

空卽假卽中. 又識一心諸心若通若塞. 能於

此心具足道品. 向菩提路. 又解此心正助

之法. 又識己心及凡聖心. 又安心不動不

墮不退不散. 雖識一心無量功德. 不生

染著. 十心成就. 擧要言之. 其心念念悉與

諸波羅蜜相應. 是名圓敎初隨喜品位. 行者

圓信始生善須將養. 若涉事紛動令道芽破

敗. 唯得內修理觀. 外則受持讀誦大乘經

典. 聞有助觀之力. 內外相[&FFFF]#圓信轉明. 十

中              欄

心堅固. 金剛般若云. 一日三時以□河沙身

布施. 不如受持一句功德. 初品觀智如目.

次品讀誦如日. 日有光故目見種種色. 論

云. 於實名了因. 於餘名生因. 福不趣菩

提. 二能趣菩提. 聞有巨益意在於此. 是名

第二品位. 行者內觀轉强外資又著. 圓解在

懷弘誓熏動. 更加說法如實演布. 安樂行

云. 但以大乘法答. 設以方便隨宜終令悟

大. 淨名云. 說法淨則智慧淨. 毘曇云. 說法

解脫聽法解脫. 說法開導是前人得道全因

緣. 化功歸己. 十心則三倍轉明. 是名第三

品位. 上來前熟觀心未遑涉事. 今正觀稍

明. 卽傍兼利物. 能以少施與虛空法界等.

使一切法趣檀. 檀爲法界. 大品云. 菩薩少

施. 超過聲聞□支佛上當學般若. 卽此意

也. 餘五亦如是. 事相雖少運懷甚大. 此則

理觀爲正事行爲傍. 故言兼行布施. 事福

資理則十心彌盛. 是名第四品位. 行人圓觀

稍熟. 理事欲融. 涉事不妨理. 在理不隔

事. 故具行六度. 若布施時無二邊取著. 十

法界依正一捨一切捨. 財身及命無畏等施.

若持戒時. 性重譏嫌等無差別. 五部重輕無

所觸犯. 若行忍時. 生法寂滅荷負安耐. 若

行精進. 身心俱淨. 無間無退. 若行禪時.

遊入諸禪靜散無妨. 若修慧時權實二智

究了通達. 乃至世智. 治生産業. 皆與實相

不相違背. 具足解釋佛之知見. 而於正觀

如火益薪. 此是第五品位. 如此五品圓信

功德. 東西八方不可爲喩. 雖是初心. 而勝

下              欄

聲聞無學功德. 具如經說. 若欲比決取解.

類如三藏家別總四念處位. 義推如通敎乾

慧地位. 亦如伏忍位. 義推亦得是別敎十信

位(云云). 私謂五品位. 是圓家方便. 初欲令易

解準小望大. 如三藏之五停心. 初品圓信

法界. 上信諸佛下信衆生. 皆起隨喜是圓

家慈. 停心遍對治法界上嫉[&FFFF]#. 第二品讀誦

大乘文字. 文字是法身氣命. 讀誦明利是圓

家數息. 停心遍治法界上覺觀. 說法品能自

淨心亦淨他心. 是圓家因緣停心. 遍治法

界上自他癡. 癡去故諸行去. 乃至老死去. 兼

行六度品. 是圓家不淨停心. 六蔽初名貪欲.

若捨貪欲欲因欲果皆捨. 捨故無復報身.

非淨非不淨也. 正行六度品. 是圓家念佛停

心. 正行六度時卽事而理. 理不妨道事妨

於道. 卽事而理. 無障可論. 大意如此(云云).

一明十信位者. 初以圓聞能起圓信. 修於

圓行善巧增益. 令此圓行五倍深明. 因此圓

行得入圓位. 以善修平等法界卽入信心.

善修慈愍卽入念心. 善修寂照卽入進心.

善修破法卽入慧心. 善修通塞卽入定心.

善修道品卽入不退心. 善修正助卽入□

向心. 善修凡聖位卽入護法心. 善修不動

卽入戒心. 善修無著卽入願心. 是名入十

信位. 纓珞云. 一信有十十信有百. 百法爲

一切法之根本也. 是名圓敎鐵輪十信位. 卽

是六根淸淨. 圓敎似解. [&FFFF]#頂忍世第一法. 普

賢觀明無生忍. 前有十境界卽此位也. 入

此信心能破界內見思盡. 又破界外塵沙

經數: 一七一六

經名: 妙法蓮華經玄義卷第五上

頁數: 七三四

上              欄

無知. 能伏無明住地之惑. 仁王般若云. 十善

菩薩發大心. 長別三界苦輪海. 亦此位六.

此位經經出之不同. 華嚴法慧菩薩. 答正

念天子. 明菩薩觀十種梵行空. 學十種智

力入初住. 十種梵行空卽一實諦. 亦無作之

滅諦. 學十種智力卽觀無作之道諦. 卽十

信位也. 若大品云. 譬如入海先見平相. 亦

是是乘從三界中出也. 仁王般若普賢觀.

如前引. 下文入如來室座衣等. 卽是修四安

樂行. 行處近處. 涅槃云. 復有一行是如來

行. 所謂大乘. 大論云. 菩薩從初發心. 卽觀

涅槃行道. 若觀涅槃行道. 生相似解卽

是一行如來行也(云云). 二明十住位者. 以從

相似十信. 能入十住眞中智也. 初發心住發

時. 三種心發. 一緣因善心發. 二了因慧心發.

三正因理心發. 卽是前境智行妙三種開發

也. 住者住三德涅槃也. 緣因心發. 卽是住

不可思議解脫首楞嚴定. 慧心發卽是住摩

訶般若畢竟之空. 正因心發. 卽是住實相法

身中道第一義. 擧要言之. 卽是住三德一

切佛法也. 又住淸淨圓滿菩提心. 無緣慈悲

無作誓願. 普覆法界. 又住一念中. 成就一

切萬行諸波羅蜜. 又住一切種智. 圓斷法界

見思無明. 又住得佛眼. 圓見十法界三諦

之法. 又住圓入一切法門. 所謂二十五三昧

冥益衆生. 又成就菩薩圓滿業. 能顯一切神

通. 謂三輪不思議化. 彌滿法界顯益衆生.

又能成就開權顯實. 入一乘道. 又能嚴淨

一切佛土. 能成三業供養一切十方佛. 得

中              欄

圓滿陀羅尼. 受持一切佛法. 如雲持雨. 又

住能從一地具足一切諸地功德. 心心寂滅

自然流入薩婆若海. 華嚴云. 初住菩薩所有

功德. 三世諸佛歎不能盡. 若具足說. 凡人

聞迷辭心發狂. 私謂初住成就十德. 應是

十信中十法. 轉似爲眞一住具十. 細意尋

之對當相應. 何者. 十信百法爲一切法本.

豈不得作此釋耶. 初住旣爾. 三觀現前無

功用心. 斷法界無量品無明. 不可稱計. 一

往大分. 略爲十品智斷. 卽是十住故. 仁王

云. 入理般若名爲住. 卽是十番進發無漏.

同見中道佛性第一義理. 以不住法從淺

至深. 住佛三德及一切佛法. 故名十住位.

此位諸經出處不同. 華嚴云. 初發心時便成

正覺. 了達諸法 眞實之性. 所有聞法不由

他悟. 是菩薩成就十種智力. 究竟離虛妄.

無染如虛空. 淸淨妙法身湛然應一切. 當

知. 卽是發眞無漏. 斷無明初品也. 淨名云.

一念知一切法. 是爲坐道場. 成就一切智

故. 亦是入不二法門. 得無生忍也. 大品明.

從初發心卽坐道場. 轉法輪度衆生. 當

知. 此菩薩爲如佛. 亦是阿字門. 所謂一切

法初不生也. 卽是今經爲令衆生開佛知

見. 亦是龍女於刹那頃. 發菩提心成等正

覺. 卽是涅槃明. 發心畢竟二不別. 如是二

心前心難. 此諸大乘悉明圓初發心住位也.

乃至第十住(云云). 三明十行位者. 卽是從十

住後. 實相眞明不可思議. 更十番智所破十

品無明. 一行一切行. 念念進趣流入平等法

下              欄

界海諸波羅蜜. 任運生長自行化他. 功德與

虛空等. 故名十行位也. 十□向位者. 卽是

十行之後無功用道. 不可思議眞明. 念念開

發一切法界. 願行事理自然和融. □入平等

法界海. 更證十番智斷. 破十品無明. 故名

□向也. 十地位者. 卽是無漏眞明入無功用

道. 猶如大地. 能生一切佛法. 荷負法界衆

生. 普入三世佛地. 又證十番智斷. 破十品

無明. 故名十地位也. 等覺地者. 觀達無始

無明源底. 邊際智滿畢竟淸淨. 斷最後窮源

微細無明. 登中道山頂與無明父母別. 是

名有所斷者. 名有上士也. 七明妙覺地者.

究竟解脫無上佛智故. 言無所斷者. 名無上

士. 此卽三德不縱不橫. 究竟後心大涅槃也.

一切大理大誓願大. 莊嚴大智斷大遍知大道

大用大權實大利益大無住大. 卽是前十觀

成乘. 圓極竟在於佛. 過[&FFFF]#無字可說(云云).

故盧舍那佛名爲淨滿. 一切皆滿也. 二次引

衆經. 明位數多少者. 大涅槃云. 月愛三昧.

從初一日至十五日. 光色漸漸增長. 又從十

六日至三十日. 光色漸漸損減. 光色增長. 譬

十五智德摩訶般若. 光色漸減. 譬十五斷德

無累解脫. 三十心爲三智斷. 十地爲十智斷.

等覺妙覺. 各爲一智斷. 合十五智斷. 月體

譬法身. 大經云. 月性常圓實無增減. 因須

彌山故有虧盈. 不增而增白月漸著. 不減

而減黑月稍無. 法身亦爾. 實無智斷. 因無

明故約如論智. 如實不智約如論斷. 如實

不斷. 雖無智而智. 般若漸漸明. 雖無斷而

經數: 一七一六

經名: 妙法蓮華經玄義卷第五上

頁數: 七三五

上              欄

斷. 解脫漸漸離. 擧月爲喩. 知是圓敎智斷

位也. 大經云. 從初安置諸子. □密之藏三

德涅槃. 然後我當於此□藏而般涅槃. 此

卽最後智斷也. 問何得知月喩譬位耶. 答

仁王明十四忍. 三十心爲三般若. 十地爲

十般若. 等覺爲一般若. 十四般若在菩薩心

中. 皆名爲忍. 轉至佛心名之爲智. 此與

十五日明智位同. 勝天王明十四般若位.

正用十四日月爲譬. 故作此釋也. 大品明

四十二字門語等字等. 南岳師云. 此是諸佛

密語. 何必不表四十二位. 諸學人執釋論

云無此解多疑不用. 但論本文千卷. 什師

作九倍略之. 何必無此解耶. 今謂此解深

應冥會. 何者. 經云. 初阿後[&FFFF]#中有四十. 初

阿字門具四十一字. 後[&FFFF]#亦爾. 華嚴云. 從

初一地具足一切諸地功德. 此義卽同. 經

云. 若聞阿字門則解一切義. 所謂諸法初

不生故. 此豈非圓敎初住初得無生法忍. 過

[&FFFF]#無字可說. 豈非妙覺無上無過. 廣乘品

明一切法皆是摩訶衍竟. 卽說四十二字

門. 豈非圓敎菩薩從初發心. 得諸法實相.

具一切佛法. 故名阿字. 至妙覺地窮一切

法底. 故名[&FFFF]#字. 此義其數與圓位甚自分

明. 又四十二字後. 卽說菩薩十地. 此是顯

別敎方便之次位也. 又次十地之後說三

乘共十地. 此顯通敎方便位也. 經文次比三

義宛然. 今取四十二字以證圓位也. 此經

分別功德品明初心五品弟子之位. 文甚分

明. 法師功德品. 明六根淸淨相. 方便品云.

中              欄

諸佛爲一大事因緣故. 出現於世. 爲令衆

生開佛知見四句. 南岳師解云. 開佛知見是

十住位. 示佛知見是十行位. 悟佛知見是十

□向位. 入佛知見是十地等覺位. 皆言佛知

者. 得一切種智也. 皆言佛見者. 悉得佛

眼也. 又經云. 是爲諸佛一大事因緣者. 同

入一乘諸法實相也. 又云. 唯佛與佛乃能

究盡諸法實相者. 卽是妙覺位也. 又譬喩

品. 諸子門外索車. 長者各賜等一大車. 是時

諸子乘是寶乘遊於四方. 嬉戱快樂. 自在

無□直至道場. 言四方者. 卽譬開示悟入

四十位也. 直至道場. 卽是究盡實相妙覺

位也. 序品中. 天雨四華. 表此四十因位也.

如上所引衆經爲證. 及引今文明四十二

位炳然. 皆是無次位之次位. 達於實相增

道損生. 論次位耳. 三料簡者. 問無明覆佛

性中道. 止作四十二品斷耶. 答無明雖無

所有. 不有而有. 不無階品. 一往大分爲四

十二品. 然其品數無量無邊. 大論云. 無明品

類其數甚多. 是故處處說破無明三昧. 又云.

法愛難盡. 處處重說般若也. 此諸圓位不

可思議. 若專對法門尋者失意. 多別解別

執. 則乖圓融之道. 如此等位[&FFFF]#以凡情局

取. 不以凡心能宣. 華嚴云. 諸地不可說. 何

肉以示人. 且置是事. 若大乘懺悔發初隨

喜圓信之心. 獲一旋陀羅尼. 已不可向人

說. 雖種種分別亦不可解. 肉後諸位二乘

尙不聞其名. 豈凡人能說. 此語有意. 大師

自說己證也. 又且置是事. 聲聞學四念處

下              欄

發得[&FFFF]#法. 亦不可向外凡說盡. 設種種解

亦不能知. 又置是事. 如人坐禪初發五支.

不可爲未證者說. 設方便說彼亦不解. 又

置是事. □輪人不能以其術授其子. 肉諸

深法而可說耶. 末代學者. 多執經論方便斷

伏諍□(云云). 如水性冷不飮安知. 此乃諸佛

赴緣不思議. 語隨機增減位數不同. 爾未

證得空諍何爲. 普願法界衆生歸僧. 息諍

論入大和合海. 又以四句料簡圓位. 或開

初合後. 或開後合初. 或初後俱開. 或初後

俱合. 如大經明三十三天. 不死甘露將臣共

服. 此譬諸位. 開前爲三十心. 合十地爲

一. 等覺爲一. 譬三十二臣喩於因位. 妙覺

爲主譬於果位. 君之與臣同服甘露. 因之

與果俱證常樂. 若不以圓位釋之. 此文難

會. 是爲開初合後以明圓位也若十四般

若. 合三十心爲三般若. 開十地爲十般

若. 就等覺爲十四般若. 皆是因位. 轉入薩

婆若卽是果位. 是爲合前開後以明圓位.

若四十二字門. 卽是初後俱開. 以明圓位. 若

天雨四華表開示悟入. 遊於四方者. 此卽

前後俱合. 諸經開合不同. 皆是悉檀方便. 而

圓位宛然矣. 三明圓位斷伏者. 五品已圓

解一實四諦. 其心念念與法界諸波羅蜜相

應. 遍體無邪曲偏等倒. 圓伏伎客根本惑.

故名伏忍. 諸敎初心無此氣分. 大經云. 學

大乘者. 雖有肉眼名爲佛眼. Ｃ中鳴勝諸

鳥. 例如小乘伏[&FFFF]#. 佛法則有外道則無. 今此

伏忍. 圓敎則有三敎則無. 十信之位伏道轉

經數: 一七一六

經名: 妙法蓮華經玄義卷第五上

頁數: 七三六

上              欄

强. 發得似解. 破界內見思界內界外無知塵

沙. 如經文云得三陀羅尼. 但名似道未是

眞道. 旋陀羅尼是旋假入眞. 百千旋陀羅尼

是旋眞入俗. 法音方便正是伏道. 未得入

中. 如纓珞從假入空觀. 雖斷見思但離虛

妄. 名爲解脫. 其實未得一切解脫. 當知. 六

根雖淨. 圓敎[&FFFF]#頂四善根. 柔順忍伏道位耳.

若入初住得眞法音陀羅尼. 正破無明始

名斷道. 見佛性常住第一義理. 名圓敎無

生忍. 十行十□向十地等覺. 皆破無明. 同是

無生忍位. 妙覺斷道已周究竟成就. 名爲寂

滅忍. 若約位別判伏順二忍. 但伏不斷. 例

如無□道. 妙覺一忍斷而不伏. 例如解脫

道. 無生一忍亦伏亦斷. 亦無□亦解脫. 若論

通義. 妙覺寂滅忍亦名無生忍. 大經云. 涅言

不生槃言不滅. 不生不滅名大涅槃. 亦名伏

忍. 仁王云. 從初發心至金剛頂. 皆名伏忍.

伏是賢義. 普賢菩薩居衆伏之頂. 伏忍旣通

順忍可解. 伏順旣其通上. 寂滅無生亦應

通下. 思益云. 一切衆生卽滅盡定. 淨名云.

一切衆生皆如也. 如卽無生忍. 又就事爲無

生. 就理爲寂滅. 又分證爲寂滅. 讓果爲無

生. 若約因果亦有通別. 通者. 一切衆生卽

大涅槃. 卽是約因論果. 佛性者名之爲因.

此卽約果論因. 大經云. 是果非因名大涅

槃. 是因非果名爲佛性. 了見佛性乃是於

佛. 故亦得是因(云云). 等覺望妙覺爲因望

菩薩爲果. 自下已去. 亦因亦因因. 亦果亦

果果. 約分別義者. 伏順二忍未是眞因. 無

中              欄

生一忍未是眞果. 從十住去名眞因. 妙覺

名眞果. 云何伏順非眞因. 例如小乘方便

之位. 不名修道. 見諦已去約眞修道. 此義

可知. 今順忍中斷除見思. 如水上油虛妄

易吹. 無明是同體之惑. 如水內乳. 唯登住

已去菩薩鵝王. 能□無明乳淸法性水. 從

此已去乃判眞因. 復次別敎. 判三地或四

地斷見盡. 六地或七地斷思盡. 此不應爾.

何者. 無明見思同體之惑. 何得前後斷耶.

當是別敎附傍小乘方便說耳. 若見先盡.

則實理無復有障. 云何十地見不了了. 地

持云. 第九離一切見淸淨禪. 第九是等覺

地. 入離見禪乃成大菩提果. 若見先斷. 等

覺復何所離. 若思前盡. 後地應無果報及

諸禪定. 何者. 華嚴明阿僧祇香雲華雲. 不可

思議充塞法界者. 此是菩薩勝妙果報所感

五塵. 呼此爲欲界思惑. 一切菩薩. 皆入出

無量百千三昧禪定心塵之法. 呼此爲色無

色界思惑. 若七地思盡. 上地應絶六塵. 何

故復言三賢十聖住果報. 若住果報思不

前盡. 今明. 如此見思通至上地. 至佛方盡.

故云唯佛一人居淨土. 唯佛一人能盡源. 是

故伏斷如前分別(云云). 問界內必先斷見. 次

思後無知. 界外何意不爾. 答界內爲三途苦

重. 先斷見次思後及無知. 界外苦輕. 故先

枝後本. 又思無知不障偏眞. 爲見眞理故

先除見. 界外塵沙是體上惑. 遠能障理. 先

[&FFFF]#遠障次除近障(云云). 復次三藏中. 後身菩

薩及超果二乘. 見思同斷亦先斷思(云云). 不

下              欄

超果者. 前後斷耳. 通敎亦有超不超二義. 別

敎前後斷. 圓敎同斷. 前後之問但見一途耳

(云云). 四明功用者. 若分字解義. 功論自進

用論益物. 合字解者. 正語化他. 五品之位.

理雖未顯觀慧已圓. 具煩惱性能知如來

□密之藏. 堪爲世間作初依止. 依止此人

猶如如來. 當知. 不久詣於道樹近三菩

提. 一切世間皆應向禮. 一切賢聖皆樂見

之. 若六根似解圓觀轉明. 長別苦海. 能以

一妙音遍滿三千界. 隨意之所至. 一切天

龍皆向其處聽法. 其人有所說法. 能令大

衆歡喜. 猶是第一依止. 涅槃標四依. 義通

圓別. 人師多約別判地前通名初依. 登地

至三地斷見盡. 名須陀洹. 至五地侵思

名斯陀含. 是第二依. 至七地思盡名阿那

含. 是第三依. 八地至十地. 欲色心三習盡.

名阿羅漢. 是第四依. 若推圓望別. 應約十

住明三依. 對住前爲四依. 若始終判者. 五

品六根爲初依. 十住爲二依. 十行十□向

爲三依. 十地等覺爲四依. 從初住已上總

論功用. 若□功未深橫用不廣. □功若深

橫用必廣. 譬如諸樹. 根深則枝闊華葉亦多.

初住□破一分無明. 獲一分二十五三昧.

顯一分我性. 論其實處不可思議. 依於敎

門橫則百佛世界. 分身散影作十法界像.

利祐衆生. 如是住住□入倍倍轉深. 無明漸

漸盡. 三昧轉轉增. 我性分分顯橫用稍稍廣.

千佛界萬佛界□沙佛界. 不可說不可說佛

界. 遍如是界八相成道. 敎化衆生. 肉餘九

經數: 一七一六

經名: 妙法蓮華經玄義卷第五上

頁數: 七三七

上              欄

法界身耶諸行諸地亦復如是. 論其滿足. 唯

佛與佛乃能究盡無明之源. 故經言. 如佛心

中無無明. 唯佛法王住究竟王三昧. 毘慮遮

那法身. 橫周法界□極菩提. 大功圓滿勝

用具足(云云). 五通諸位論[&FFFF]#妙者. 小草止

[&FFFF]#四趣. 不動不出中草雖復動出. 智不窮

番位皆是實位. 故不須廢. 大經云. 一切江河

小樹雖巧功齊界內. 故其位皆[&FFFF]#. 大樹實

事同緣中道. 皆破無明俱有界外功用. 故

此位爲妙. 而別敎從方便門. 曲逕紆□所因

處拙. 其位亦[&FFFF]#. 圓敎直門是故爲妙. 又三藏

菩薩全不斷惑. 望圓敎五品有齊有劣. 同

不斷惑是故言齊. 五品圓解常住. 彼全不

聞常住. 是故爲劣. 若三藏佛位斷見思盡.

望六根淸淨位有齊有劣. 同除四住此處

爲齊. 若伏無明三藏則劣. 佛尙爲劣二乘

可知. 當知. 三草□籠生用淺短. 故其位皆

[&FFFF]#. 若乾慧地性地. 望五品位有齊有劣. 例

前(云云). 若八人六地見思盡. 七地修方便. 至

佛斷習盡. 望圓敎似解有齊有劣. 例前

可解當知. 小樹之位. 未有干雲婆娑之能.

是故皆[&FFFF]#. 若別敎十信望五品位. 有齊有

劣. 同未斷惑是故爲齊. 十信歷別五品圓

解. 此則爲優. 別敎十住斷通見思. 十行破

塵沙. 十□向伏無明. □與圓家十信位齊

優劣(云云). 若登地破無明. □與圓家初住齊.

何者. 若十地十品破無明. 圓家十住亦十品

破無明. 設開十地爲三十品. □是圓家十

住三十品齊. 若與爲論. 圓家不開十住. 合

中              欄

取三十心爲三十品. 與別家十地三十品

等者. 則十地與圓家十□向齊. 若奪而爲

論. 別家佛地與圓家初行齊. 與而爲論. 別

家佛地與圓家初地齊. 故知. 別敎權說判

佛則高. 望實爲言其佛猶下. 譬如邊方未

靜授官則高. 定爵論勳. 置官則下. 別敎權

說雖高而[&FFFF]#. 圓敎實說雖低而妙. 此譬可

解. 以我之因爲汝之果. 別位則[&FFFF]#. 當知.

大樹雖巨圍. 要因於地方漸生長. 是知圓

位從初至後. 皆是實說. 實伏實斷俱皆稱

妙(云云). 大論云. 譬如有樹名曰好堅. 在地

百歲. 一出卽長百丈. 蓋衆樹頂. 此譬圓位

也. 六明位興者. 問權位皆[&FFFF]#. 佛何意說耶.

答爲諸衆生好樂不同. 生善緣不同. 知過

改惡不同. 當說取悟不同. 是故如來種種

諸說. 皆有利益. 若隨界內好樂. 說前兩敎

位. 若隨界外好樂. 說後兩敎位. 生界內事

善. 說三藏位. 生界內理善說通敎位. 生界

外事善. 說別敎位. 生界外理善. 說圓敎位.

破界內事惡. 說三藏位. 破界內理惡. 說通

敎位. 破塵沙事惡. 說別敎位. 破無明理惡.

說圓敎位. 緣事入眞說三藏位. 緣理入眞

說通敎位. 從事入中說別敎位. 緣理見中

說圓敎位. 爲是義故諸位得興. 階差高下

無量矣. 七明位廢者. 理本無位位爲緣興.

緣旣迭興位亦迭謝. 非是法華始復廢也. 須

識諸破立意. 不得妄破妄立. 何者. 元夫如

來立三藏位. 權生事善. 事善旣生濟用若

足. 便須廢也. 通別位亦如是. 此是如來破

下              欄

立之意. 若毘曇婆沙中明菩薩義. 龍樹往往

破之. 謂其失佛方便. 是故須破. 申佛方便

是故須立. 此是龍樹破立意. 若常途大乘師.

全不整理三藏. 此則失佛方便. 常途小乘

師. 探取經義釋所弘之論. 辨菩薩義. 毘婆

沙自說菩薩義. 而不肯用取大乘經解三

藏空有二門豈應相會. 此有二過. 一埋佛

方便. 二章論主不解菩薩義. 是故須破. 縱

令引經釋大乘義. 是何等大乘. 若作通敎

大乘者. 三乘同入眞諦. 至佛亦然. 那得八

地觀中道破無明. 作通義不成. 是故須

破. 若作別敎大乘義者. 始從初心與二

乘異. 那得六地將羅漢齊. 作別義不成. 是

故須破. 又別是方便執權謗實. 是故須破.

往者人往義定. 今窺見其過. 是故須破申

佛方便復應須立. 卽是今時破立之意. 而圓

敎起自一師超三權. 卽一實境智. 行位

不與前同. 若文理有會夷塗共遊. 失旨乖

轍請從良導. 先[&FFFF]#此意. 次明廢位也. 若佛

赴機興廢破立者. 如無量義經云. 無量法者

從一法生所謂二道三法四果. 二道者卽頓

漸也. 三法者. 卽三乘也. 四果者四位也. 此無

量法從一法生. 何者. 二道旣是頓漸. 頓卽

大道. 日照高山且置未論. 今明漸道之初

卽三藏敎. 敎云. 心佛當三阿僧祇劫修六度

行. 百劫種相乃可得佛. 欲令生事善. 故

作是說. 欲心佛者改惡從善. 善立敎廢. 卽

便破曰. 豈有菩薩不斷結惑. 而得菩提. 毒

器不任貯食. 此敎卽廢行位皆廢. 本望果

經數: 一七一六

經名: 妙法蓮華經玄義卷第五上

頁數: 七三八

上              欄

行因. 無果可望. 佛智佛位俱廢. 若約二乘

辨廢者. 本令事行調心. 從拙度見眞. 見

眞已敎意卽足. 是故析敎廢. 爲此諸義故言

廢藏立通. 元[&FFFF]#通敎不學三藏者. 不於

此人論廢立通之意爲生理善. 體法斷惑

從巧度入眞敎意卽足. 智者見空復應見

不空. 那得□住於空. 通敎則廢菩薩行智悉

廢. 佛智位亦廢(云云). 二乘但敎廢. 餘者(云云). 此

通敎通通通別. 共般若意如上說. 不共般若

意. 則有不廢(云云). 故知. 成論地論師□見共

般若意. 不見不共意. 中論師得不共意失

共意. 通敎旣具兩意. 於通菩薩及方便聲聞.

卽是廢義. 住果聲聞未是廢義. 不共菩薩則

不廢義(云云). 若別起時生界外事善. 若破無

知塵沙. 事善旣成敎意卽足. 復須破此隨他

意語. 是故別敎敎廢. 地前行位悉廢. 地上位

及佛位皆廢高歸下. 是故廢別立圓. 圓八

番位皆是實位. 故不須廢. 大經云. 一切江河

悉有□曲. 一切叢林必有樹木. 諸敎隨情故

有□曲. 三草二木是佛方便. 故非眞實宜須

廢位. 金沙大河直入西海. 金銀之樹悉是寶

林. 非曲是直是故不廢. 昔從頓出漸漸不

合頓. 引漸入頓處處須廢. 今已會頓頓何

須廢. 文云始見我身(云云). 是故一敎不廢. 又

云. 但說無上道. 此道不廢. 昔於一佛乘分

別說三. 三乘不合. 欲令三合一處處須廢.

今會三歸一同乘一乘. 是故一行不廢. 昔

四果隔別. 謂羅漢□支佛. 菩薩習果. 方便

佛果. 又四佛爲四果. 欲合此果處處須

中              欄

廢. 今草庵已破化城又滅. 同至寶所. 是故

一果不廢. 若從是義三廢一不廢. 然三

敎有廢有不廢. 何者. 從得道夜至泥洹夜.

所說四阿含經. 結爲聲聞藏. 初敎何曾廢.

成前人事善逗後人事善. 故有廢有不廢.

通敎成前逗後亦如是. 別敎成前逗後亦

如是. 圓敎有立有不立. 初照高山已自是

立. 於三藏者不立. 文云. 始見我身入如來

慧. 卽是前立. 學小者今入佛慧. 卽是後立.

中間可知. 諸行智有廢有不廢. 諸果位有

廢有不廢. 若歷諸味. 乳味有兩敎. 一敎行

位亦廢亦不廢. 一敎行位不廢. 酪敎行位有

廢有不廢. 生蘇四敎. 三敎行位有廢有不

廢. 一敎行位不廢. 熟蘇三敎. 兩敎行位有廢

有不廢. 一敎行位不廢. 法華三敎行位皆廢.

一敎行位不廢. 但說無上道. 同乘一寶乘

俱直至道場. 故三義皆不廢. 無量義云. 二道

三法四果不合. 至法華皆合. 故不論廢. 成

道已來四十餘年未顯眞實. 法華始顯眞

實相. 傳云. 佛年七十二歲. 說法華經(云云).

又敎廢行位不廢. 行位廢敎不廢. 俱廢俱不

廢. 云何敎廢行位不廢. 住果聲聞猶在草

庵. 行位不廢而敎廢也. 云何行位廢敎不

廢. 利根密益不待廢敎. 早休行位者是

也. 云何俱廢. 三藏菩薩是也. 云何俱不廢.

逗後緣者是也. 通敎別敎例此可解(云云).

若就施權. 三敎行位立一不立. 若就廢權.

三敎行位廢而一不廢. 若就利根一立三不

立. 若就鈍根三立一不立. 若就轉鈍爲利.

下              欄

一立三不立. 利鈍合論亦立亦不立. 亦廢亦

不廢. 若就平等法界. 非立非不立. 非廢非

不廢. 又廢敎更聞敎. 自有廢敎不更聞

敎. 自有不廢敎更聞敎. 自有不廢敎不

更聞敎. 云何廢敎更聞敎者. 如廢六度事

善. 更聞亡三理善. 云何廢敎不更聞敎. 如

住果二乘廢敎已入滅. 云何不廢敎更聞

敎. 如逗次第學者. 方等中□聞小大名者.

云何不廢不更聞. 未廢敎而密入者. 又廢

智更修智. 不廢智更修智. 廢智不修智.

不廢智不修智. 云何廢智更修智. 三藏菩

薩. 廢己智更修無生智. 云何不廢智更修

智. 住果聲聞. 不廢己智□復遊觀學無生

智. 實不用巧智斷結也. 又次第習者是也.

云何不廢智不修智. 亦是住果聲聞. 生滅

度想不肯修大也. 如四弟子領解云我昔

身體疲懈. 但念空無相願. 於菩薩法都無

願樂之心者是也. 及更逗後緣者是也. 云

何廢智不修智. 廢三藏智菩薩退. 爲諸

惡者是也. 亦是廢智已密入頓中. 不修方

便智是也. 又廢位更入位. 廢位不入位.

不廢不更入. 不廢而入. 云何廢位更入位.

三藏菩薩廢不斷惑位入斷惑位. 云何廢

位不更入位. 謂廢位密悟頓者. 不入次

第位也. 云何不廢位不更入位. 謂往果二

乘是也. 云何不廢位而更入位. 謂逗後緣

者. 亦是未廢密悟. 而入上位也. 通敎別敎

智位料簡. 亦應如此(云云). 問廢更修可有

益. 廢不更修有何益. 答自有廢修得益.

經數: 一七一六

經名: 妙法蓮華經玄義卷第五下

頁數: 七三九

上              欄

自有訶廢. 聞雖不修而有恥小鄙劣. 折

其取證之心亦是有益. 又齊其斷結謂言

無益. □心入大卽是得益(云云). 八開[&FFFF]#位

顯妙位者. 若破三顯一相待之意可得如

前. 卽三是一絶待之意. 義則不爾. 何者昔

權蘊實如華含蓮. 開權顯實如華開蓮現.

離此華已無別更蓮. 離此[&FFFF]#已無別更妙.

何須破[&FFFF]#往妙. 但開權位卽顯妙位也.

開生死[&FFFF]#心者. 明凡夫有反復. 易發菩提

心. 生死卽涅槃無二無別. 卽[&FFFF]#是妙也. 若

始從凡夫. 發析體別圓四心者. 亦是四位

初心. 皆是因緣所生心. 卽此因緣卽空卽假

卽中. 與圓初心無二無別. 諸初心是乳顯

妙. 卽是置毒乳中. 卽能殺人. 殺有奢促. 若

按位而妙. 卽成假名妙. 若進入方便成相

似妙. 若進入理卽成分眞妙(云云). 若開六度

權位行者檀卽因緣生法. 卽空卽假卽中. 開

檀得見佛性. 乃至般若亦復如是. 亦名置

毒乳中卽能殺人. 按位卽假名妙. 若進方

便成相似妙. 若進入理成分眞妙(云云). 方

便聲聞未入位者. 開權顯實亦如是. 三藏

斷結位. 若未開權永無反復. 如焦種無芽.

今開析空卽假卽中. 如置毒酪中亦能殺

人. 按[&FFFF]#卽妙是相似位. 若進入隨位判妙

也. 次開通敎二乘菩薩亦如是. 出假菩薩

位者. 決了此假假卽是中. 如置毒生蘇而

能殺人. 按[&FFFF]#卽妙是相似位. 若進入隨位

判妙. 若開別敎十信位者同前. 若開十住

者同二乘(云云). 若開十行位者. 同通敎出

中              欄

假菩薩. 若開十□向伏無明位. 卽此而中. 是

名置毒熟蘇卽能殺人. 按[&FFFF]#卽妙是相似

位. 若進入隨位判妙. 若登地之位不決了

者. □是拙度之位. 今決此權令得顯實. 卽

是置毒醍□而殺於人. 按[&FFFF]#卽妙. 是十住

位. 若進入隨位判妙. 若決諸權或按位妙.

或進入妙. 無[&FFFF]#可待同成一妙. 其義已顯.

今更譬說. 譬如小國大臣來朝大國失本

位次. 雖預行伍. 限外空官若大國小臣. 心

□憑寄爵乃未高. 他所敬貴. 諸敎諸位決

[&FFFF]#入妙. 雖得入流. 欲比圓敎八妙. 猶是

從鈍中來. 圓敎發心雖未入位. 能知如來

□密之藏. 卽喚作佛. 初心尙然何肉後位乎

(云云). 九引涅槃五譬成四敎位. 若不將四

敎釋譬. 譬不可解. 若非五譬判四敎位.

取信爲難. 若信經文則位義易曉解諸位

意彼譬冷然. 彼此相須可謂兼美者也. 彼文

云. 凡夫如乳. 須陀洹如酪. 斯陀含如生蘇.

阿那含如熟蘇. 阿羅漢支佛佛如醍□. 此

譬三藏五位. 何者. 凡夫全生未能除惑. 菩

薩亦爾. 但得如乳. 須陀洹破見革凡成聖.

如乳變爲酪. 斯陀含侵六品思. 故如生蘇.

阿那含欲界思盡. 故如熟蘇. 阿羅漢支佛佛.

皆斷三界見思盡. 故同稱醍□. 故釋論云.

聲聞經中稱阿羅漢地爲佛地. 故共爲一

味也. 問此經以三藏菩薩爲上草. 彼經云

何以菩薩爲乳味. 答經取化他邊强喩之

上草. 此中自證力弱. 同凡夫爲乳味(云云).

三十二云. 凡夫如雜血乳. 須陀洹斯陀含如

下              欄

淨乳. 阿那含如酪. 阿羅漢如生蘇. 支佛菩

薩如熟蘇. 佛如醍□. 此譬通敎五位也. 凡

夫不斷惑乳猶雜血. 二果侵思未多. 同初

果如乳. 三果欲思已盡故如酪. 四果見思

俱盡如生蘇. 支佛智利侵習小勝聲聞. 故

共菩薩如熟蘇. 十地名佛地卽是醍□. 前

以菩薩同凡味. 故知是三藏. 今以菩薩同

支佛. 故知是通. 若不作通釋譬義. 何由可

解(云云)

妙法蓮華經玄義卷第五上

妙法蓮華經玄義卷第五下

天台智者大師說

第九卷. 凡夫佛性. 如牛新生血乳未別. 聲

聞佛性如淸淨乳. 支佛如酪. 菩薩如生熟

蘇. 佛如醍□. 此譬別敎五位

乳譬無明血譬四住. 凡夫具此故言雜血.

十住已斷四住之血. 與二乘齊. 故言聲聞

如乳. 十住後心理明智利. 類支佛侵習故

言如酪. 十行破塵沙如生蘇. 十□向破界

外塵沙如熟蘇. 故言菩薩如生熟蘇. 登地

破無明顯佛性. 得一身無量身. 百佛世界

八相作佛. 故言佛如醍□. 二十五云. 雪山

有草名爲忍辱. 牛若食者卽得醍□. 牛喩

凡夫草喩八正. 能修八正卽見佛性. 名

得醍□. 此譬圓敎. 行大直道觀一切衆

生卽涅槃相. 不復可滅. 圓信圓行不由歷

經數: 一七一六

經名: 妙法蓮華經玄義卷第五下

頁數: 七四○

上              欄

別. 於一生中卽入初住. 得見佛性. 如牛

食忍草. 不歷四味卓出醍□. 故知圓敎意

也. 忍草譬境妙. 牛譬智妙. 食者譬行妙. 出

醍□譬位妙. 此圓意也. 牛食餘草血乳轉

變. 歷四味已方成醍□. 餘方便敎境智行

位皆[&FFFF]#意也. 前四譬卽有四處明醍□. 四

敎明佛智各異. 俱旣稱佛. 同指佛智

以爲醍□. 藏通二佛不明中道. 但取果

頭佛二諦智爲醍□. 別敎登地破無明. 卽

能作佛. 以中道理智爲醍□. 圓敎初住得

中道智. 亦稱爲醍□. 纓珞云. 頓悟世尊. 卽

此初住智爲醍□也. 前兩醍□是權非實.

故有敎而無人. 別敎醍□名權理實. 圓敎醍

□名理俱實. 以是義故. 前三位五味皆[&FFFF]#.

圓敎一味皆妙. 第二十七卷云. 譬如有人置

毒乳中. 則能敎人. 乃至醍□亦能殺人. 此

譬兩用. 一通約漸頓明不定敎. 處處皆得

見佛性也. 二約行不定. 行人心行譬之如

乳. 實相智譬之以毒. 毒有殞命之能. 此智

有破無明之力. 久遠劫來. 說實相毒置於

凡夫心乳毒慧開發不可爲定. 或於初味

發. 或於後味發. 不得次第往判. 故言置毒

乳中. 乃至醍□遍五味中. 悉有殺義. 若衆

生始於凡地. 得聞華嚴卽便見理入佛慧

者. 此是血乳殺人. 若先得十住今華嚴得

悟. 卽是酪中殺人. 十行悟者是生蘇殺人.

十□向悟者. 是熟蘇殺人. 諸地更悟是醍□

中殺人. 若過去. 先是圓敎中假名相似之位.

今聞華嚴得悟者. 亦是乳中殺人. 亦是酪

中              欄

生熟等蘇中殺人. 若先是諸住諸行等位. 今

更聞華嚴得增道損生. 卽是於醍□中殺

人(云云). 若歷三藏敎中. 凡夫及方便位. 及菩

薩位. 聞三藏敎. 於中卽能密見中道. 卽是

乳中殺人. 若四果位密見中道. 卽是酪中殺

人. 顯露敎中無此事也. 若通敎中. 凡夫及

三乘方便位. 若聞通敎密見佛性. 卽是乳

中殺人. 若入位者□密而去. 卽是酪中殺

人. 若菩薩道種智中去. 卽是生蘇殺人. 九

地中去. 卽是熟蘇殺人. 十地中去卽是醍□

中殺人. 通敎聲聞但有□密中殺人. 無顯

露不定殺也. 若歷別敎中. 十信聞敎去. 卽

是乳中殺人. 三十心中去. 卽是酪殺人. 生

蘇熟蘇等殺人. 登地去. 卽是醍□殺人也.

若圓敎中發. 始聞經卽破無明見佛性. 是

乳中殺人. 六根淸淨去. 是酪生熟蘇等殺

人. 若初住去是醍□殺人. 若有行人. 歷諸

敎四譬五味. 過已方得入圓敎醍□中殺人

者. 此是破三顯一相形待爲妙. 若置毒乳

中. 味味悉殺人者. 此是開權顯實. 於一切

法中卽見中道. 故文云. 汝等所行是菩薩

道. 不須更改途易轍而心眞實. 卽[&FFFF]#見

妙故以置毒爲喩. 諸經悉有□密置毒之

妙. 而未有顯露歷味入妙. 亦無顯露決[&FFFF]#

卽妙. 至此法華方有二意. 同乘寶乘皆開

佛知見. 顯露事彰. 是故獨稱爲妙. 其意在

此. 次第入妙開[&FFFF]#卽妙. 各有兩意. 按位開

入. 有增進開入. 若言決了聲聞法是諸經

之王. 聞已諦思惟得近無上道. 卽是按位顯

下              欄

妙. 增道損生卽是升進入妙. 故法華獨稱

妙也. 十明妙立始終者. 眞如法中無詮次.

無一地二地. 法性平等常自寂然. 豈應分

別初後始終. 良由平等大慧觀於法界無

有若干. 能破若干無明. 顯出無若干智慧.

約此智慧無始而始. 卽是初阿. 無終而終卽

是後[&FFFF]#. 無中而論中. 卽是四十心. 雖復差

別則無差別. 故名不思議位也. 如下文云.

聲聞緣覺如竹林. 新發不退菩薩等. 皆不能

知. 除諸菩薩衆信力堅固者. 聲聞緣覺所

不能知. 此簡三藏通敎兩種二乘也. 三藏

菩薩緣眞不及聲聞. 聲聞尙不知此菩薩

那得知. 通敎菩薩入眞之智. 與二乘不殊

二乘不知彼菩薩亦不知. 今標二乘不知.

兩處菩薩亦不能測. 發心不知. 卽指別敎

十信. 不退不能知. 卽指別敎三十心. 十住

位不退. 十行行不退. 十□向念不退. 此三不

退皆不能知. 三藏中不退. 尙不及二乘. 通

敎中不退止等二乘. 二乘不知豈重擧菩

薩. 今標發心不退者. 則擬別敎中人也. 信

力者是假名位. 堅固者是鐵輪位. 如此等位

聞經卽解. 故得爲妙位之始也. 初開佛

知見. 乘是寶乘遊於東方. 卽是眞位之始

也. 三方是中位直至道場. 過[&FFFF]#無字可說.

卽是終位也. 如此諸位乘何等乘. 乘有三

種. 謂敎行證. 若言是乘從三界出. 到薩婆

若中住. 住有二義. 一取證故住. 卽通敎意

也. 二所乘極故住. 卽別圓意也. 初心憑敎所

詮. 信敎立行得出三界. 無明未破未有